Бакасов Черикчи

Бакасов Черикчи — Обончу, аткаруучу Бакасов Черикчи Ат-Башы районундагы Ак-Жар айылында 1940-жылы 17-февралда туулган. Орто мектепти аяктагандан кийин айылдык клубдун башчысы, китепканада кызматкер болуп иштеген.
1957-жылы Бүткүл дүйнөлүк жаштардын фестивалында лауреат болгон. 
1961-жылы Каракол педагогикалык институтун аяктап, 1961–2001-жж. К.Тыныстанов атындагы Ысык-Көл мамлекеттик университетинде иштеп, ардактуу профессор наамын алган. К.Жантөшев атындагы облустук музыкалуу драма театрында музыка бөлүмүнүн башчысы болуп эмгектенген. 2002-жылдан бери К. Карасаев атындагы Бишкек гуманитардык университетинде жана №1 интернат-гимназияда музыка мугалими болуп иштейт. 
1990-жылы «Кыргыз Республикасынын эл агартуусунун отличниги» жана “Кыргыз Республикасынын маданиятынын отличниги” төш белгилери менен сыйланып, 1995-жылы «Кыргыз Республикасынын маданиятына эмгек сиңирген ишмер» наамы берилген. 

1958–2004-жж. хор менен эмгектенип, сынак, кароолордо Алымкул Султаналиев менен бирге Н.Давлесовдун «Айнаш», «Саанчы жеңе», «Студенттерге» деген чыгармалары менен бир нече жолу лауреат болгон. 

 Аткарылып жүргөн чыгармалары 

«Өзүңдү издеп» с. А.Дегенбаеваныкы
«Ак халатчан медикпиз» с. М.Алиевдики
«Ак-Суу» с. Б.Керимбаевдики 
«Ар-Намыс» партиясынын гимни» с. Ү.Асаналиевдики
«Бегимайдын ыры» с. Д.Садырбаевдики
«Бир элес» с. И.Кылычевдики
«Жадырап турса» с. З.Сооронбаеваныкы
«Жаздын көркү» с. Э.Коңурбаевдики
«Жигитке» с. Д.Токсобаеваныкы
«Жоокер ыры» с. И.Кулуевдики
«Жүрөк сагынычы» с. Ч.Бакасовдуку
«Көл көктөмү» с. К.Жумалиевдики
«Куса болдум» с. Ч.Бакасовдуку
«Нарын кечтери» с. А.Нышановдуку
«Раймалынын ыры» с. Д.Садырбаевдики
«Сага» с. М.Алыбаевдики
«Сен кайдасың Мария» с. Н.Байтемировдуку
«Тоолор гана жолукпайт» с. Ж.Бекниязовдуку
«Чынар терек» с. Б.Калчабаеваныкы
«К.Тыныстанов атындагы Ысык-Көл мамлекеттик университетинин гимни» с. Ү.Асаналиевдики

Категория:Туулгандар 1940-жылы